**МОДЕЛ**

**УГОВОР ЗА ИЗВОЂЕЊЕ РАДОВА**

**Набавка радова на изградњи градског базена**

**бр. ЈН 15/2025**

**ПРЕАМБУЛА**

Овај Уговор произилази из Уговора о финансирању пројекта – изградња отвореног градског базена у туристичко – рекреативној зони „Јаковића поље“ у општини Ивањица, закључен између Министарства привреде и општине Ивањица, Буџета Републике Србије, Буџета општине Ивањица за 2025. годину, Плана јавних набавки општине Ивањица за 2025. годину, Записника о отварању понуда и Одлуке Наручиоца, закључен је између:

1. Општина Ивањица, улица Венијамина Маринковића 1, МБ:07221142, ПИБ:101886934, (у даљем тексту ИНВЕСТИТОР), кога заступа Председник Општине Александар Митровић,

и

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I ПРЕДМЕТ УГОВОРА**

**Набавка радова на изградњи градског базена**

**ЈН 15/2025**

**Члан 1.**

ИНВЕСТИТОР уступа, а ИЗВОЂАЧ прихвата и обавезује се да у складу са спроведеним поступком јавне набавке, привилима струке и техничким прописима изведе радове на изградњи градског базена у свему према пројектно техничкој документацији и понуди ИЗВОЂАЧА број: \_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_. године.

**II ВРЕДНОСТ РАДОВА**

**Члан 2.**

Уговорена вредност предметних радова према усвојеној горе поменутој Понуди –Обрасцу структуре понуђене цене уговорених радова износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а.

**Члан 3.**

ИНВЕСТИТОР и ИЗВОЂАЧ су сагласни да су цене из Понуде фиксне и да се не могу мењати.

Уколико се појави потреба за извођењем вишкова радова, ИЗВОЂАЧ ће их извести по ценама из основне понуде ИЗВОЂАЧА број: \_\_\_\_\_\_\_\_\_\_од \_\_\_\_\_\_\_\_.

Вишкови радова се могу изводити највише до 10% од вредности уговора.

**Члан 4.**

Изричито се захтева да ИНВЕСТИТОР буде хитно обавештен о сваком питању које може да доведе до промене висине предвиђеног буџета, спецификације или програма радова. Радови везани за ту околност се обустављају док ИНВЕСТИТОР не донесу одлуку како ће поступати.

**Члан 5.**

ИНВЕСТИТОР неће платити позиције или врсте које нису у целости изведене у сагласности са описом из усвојене Понуде, без обзира на степен њихове завршености, изузев да је такав степен извођења одобрен од стране Стручног надзора, који мора бити писмено образложен.

**III УСЛОВИ ПЛАЋАЊА**

**Члан 6.**

ИНВЕСТИТОР се обавезује да ИЗВОЂАЧУ плати за изведене радова у року од \_\_\_\_\_\_\_\_\_\_\_\_\_\_\_\_\_ дана од дана овере привремене ситуације и окончане ситуације.

ИНВЕСТИТОР је овлашћен да у року од 5 дана од дана пријема привремене ситуације и окончане ситуације достави ИЗВОЂАЧУ писмене примедбе на исту.

Уговорне стране су сагласне да ће примедбе на привремену ситуацију и окончану ситуацију отклонити у року од 8 дана од дана када су примедбе уручене ИЗВОЂАЧУ.

У складу са чланом 54. Закона о буџетском систему, плаћање по уговору се реализује у две буџетске године.

**Члан 7.**

ИНВЕСТИТОР се обавезује да обезбеди Стручног надзора.

Контролу квалитета извођења радова ће вршити стручни надзор у складу са Законом о планирању и изградњи, Правилником о садржини и начину вођења стручног надзора и другим прописима који регулишу ову област.

**Члан 8.**

Књига инспекције, грађевински дневник и грађевинска књига се воде у складу са Правилником о садржини и начину вођења књиге инспекције, грађевинског дневника и грађевинске књиге (,,Службени гласник РС’’, број 96/2023).

**Члан 9.**

ИЗВОЂАЧ је дужан да у року од 7 дана од дана закључења уговора детаљно прегледа пројектно техничку документацију коју му преда ИНВЕСТИТОР, и да у овом року у писам облику, достави ИНВЕСТИТОРУ евентуалне примедбе на разматрање и даље поступање.

ИЗВОЂАЧ је дужан да пре почетка радова потписе пројекат за извођење (ПЗИ).

ИЗВОЂАЧ је дужан да у року од 5 дана од дана закључења уговора, достави ИНВЕСТИТОРУ детаљан Динамички план радова, са јасно назначеним активностима. Динамички план радова је временски програм извођења радова. Динамички план радова ИЗВОЂАЧ и ИНВЕСТИТОР споразумно утврђују.

ИЗВОЂАЧ је уведен у посао пошто се изврши званично техничко отварање градилишта у присуству представника ИНВЕСТИТОРА, ИЗВОЂАЧА и Стручног надзора.

Датум из претходног става ће се констатовати заједно у грађевинском дневнику и од тада ће тећи рок грађења.

Тек након преузимања градилишта, ИЗВОЂАЧ може набављати материјал, обављати припремне радове и излагати се другим трошковима у вези са извршењем Уговора.

Уколико приликом преузимања градилишта, упркос настојањима ИНВЕСТИТОРА да обезбеди ИЗВОЂАЧУ најпрецизније могуће податке и повољне услове за извршење радова, Уговорне стране дођу до нових сазнања због којих уопште није могуће отпочети радове, или је потребно знатно изменити описе, ИНВЕСТИТОР има право да одустане од Уговора. У том случају, свака уговорна страна сама сноси своје трошкове које је до тог тренутка имала.

**IV РОКОВИ**

**Члан 10.**

ИЗВОЂАЧ се обавезује да радове који су предмет овог Уговора изведе у року од \_\_\_\_\_\_\_\_\_\_\_\_\_\_\_ календарских дана од дана увођења у посао.

Сматра се да је ИЗВОЂАЧ пре давања Понуде упознат са климатским и другим условима рада, набавке материјала и ангажовања радне снаге, организацијом рада на градилишту и другим условима који утичу на рок и цену грађења. Одступање од уговорених рокова градње може бити само у следећим случајевима:

а) обостраним писменим споразумом;

б) дејством више силе;

Број дана на који се продужује рок почетка и завршетка радова, због случајева а) и б) из претходног параграфа овог члана, констатоваће се у Грађевинском дневнику у тренутку настанка и престанка узрока продужења рока уз потпис уговорних страна и анексом овог Уговора.

ИЗВОЂАЧ нема право на продужење рока почетка и завршетка радова због случајева а) и б), ако су они настали по истеку уговореног рока за извођење радова.

**Члан 11.**

ИЗВОЂАЧ је у обавези да у року од 5 дана од дана увођења у посао преда наручиоцу оригинал банкарску гаранцију за испуњење уговорних обавеза, која ће бити са клаузулама: безусловна и платива на први позив, у корист наручоца, у висини не мањој од 10% од укупне вредности уговора без ПДВ-а, са роком важности који је 30 дана дужи од уговореног рока за завршетак радова, стим да евентуални продужетак рока за завршетак радова има за последицу и продужење рока важења гаранције, за исти број дана за који ће бити продужен и рок за завршетак радова.

**Члан 12.**

ИНВЕСТИТОР може вршити допунску контролу испитивања.

ИЗВОЂАЧ је дужан да на захтев Стручног надзора изврши потребна откривања извршених радова, узимање узорака ради накнадног прегледа и испитивања. После обављених прегледа и испитивања, ИЗВОЂАЧ је дужан да места на којима су вршена откривања и испитивања санира, према упуству Стручног надзора.

Трошкове откривања, санирања и накнадних испитивања радова сноси уговорна страна чијом је кривицом настала потреба за откривањем односно накнадним испитивањем радова.

**V ЕКСПЛОАТАЦИЈА ОБЈЕКТА У ТОКУ ГРАЂЕЊА**

**Члан 13.**

ИЗВОЂАЧ је обавезан да све операције потребне за извођење главних и припремних радова за извршење закљученог Уговора, изводи на начин којим се не спречава коришћење осталих објеката, као и да не угрожава имовину власника или било коју другу имовину или лице.

**VI НАДЗОР И ГРАЂЕЊЕ**

**Члан 14.**

ИНВЕСТИТОР ће даном потписивања Уговора именовати Стручног надзора и доставити решење о именовање ИЗВОЂАЧУ.

**Члан 15.**

ИЗВОЂАЧ је дужан да пре почетка радова обавести ИНВЕСТИТОРA o одређивању Одговорног извођача радова, достављањем решења о именовању истог.

**VII ГРАДИЛИШНА ДОКУМЕНТАЦИЈА**

**Члан 16.**

ИЗВОЂАЧ је дужан да уредно и по прописима који важе у седишту грађења води грађевински дневник, грађевинску књигу са свим прилозима у 2 примерка, односно 1 примерак за ИНВЕСТИТОРА, а 1 за ИЗВОЂАЧА, као и књигу инспекције. Грађевински дневник и грађевинска књига морају бити редовно потписивана од стручног надзора и одговорног извођача радова ИЗВОЂАЧА, и то: Грађевински дневник свакодневно, а Грађевинска књига одмах након извршеног обрачуна и уношења изведених количина по свакој позицији рада.

**VIII ОСИГУРАЊЕ И ГАРАНЦИЈЕ**

**Члан 17.**

ИЗВОЂАЧ је дужан да осигура радове, раднике, материјал и опрему од уобичајених ризика до њихове пуне вредности (осигурање објекта у изградњи) и да достави ИНВЕСТИТОРУ оригинал полису осигурања до момента увођења у посао, са роком важења за цео период извођења радова, у свему према важећим законским прописима.

ИЗВОЂАЧ је такође дужан да достави ИНВЕСТИТОРУ оригинал полису осигурања од одговорности за штету причињену трећим лицима и стварима трећих лица, са роком важења за цео период извођења радова, у свему према важећим законским прописима.

Уколико се рок извођења радова продужи, ИЗВОЂАЧ је дужан да достави, пре истека уговореног рока, оригинал полисе осигурања из става 1. и 2. овог члана, са новим периодом осигурања.

Гарантни рок за изведене радове је \_\_\_\_\_\_\_\_\_\_\_\_ године рачунајући од дана примопредаје радова.

Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је Извођач дужан да сву документацију о гаранцијама произвођача опреме, заједно са упутствима за употребу, прибави и преда Наручиоцу.

ИЗВОЂАЧ је обавезан да приликом извођења уговорених радова поштује одредбе Закона о безбедности и здрављу на раду и других прописа из ових области.

ИЗВОЂАЧ је дужан да у току гарантног рока на први писмени позив ИНВЕСТИТОРА, отклони све недостатке и мане које се односе на квалитет радова, односно које су настале због употребе материјала које не одговарају уговорној намени и квалитету, као и због неквалитетног извођења посла.

Ако ИЗВОЂАЧ на позив ИНВЕСТИТОРА не отклони одмах недостатке на објекту, ИНВЕСТИТОР има право да за отклањање недостатака ангажује другог извођача, а на терет ИЗВОЂАЧА радова из овог уговора.

Ако недостаци за које је ИЗВОЂАЧ одговоран или само њихово отклањање изазову друга оштећења објекта, ИЗВОЂАЧ је дужан да и та оштећења отклони о свом трошку.

ИЗВОЂАЧ се обавезује да ће наручиоцу предати оригинал банкарску гаранцију за отклањање недостатака у гарантном року, у року од 7 дана од дана примопредаје радова, која ће бити са клаузулама: безусловна и платива на први позив, у висини не мањој од 10% од укупне вредности уговора без ПДВ-а, са роком трајања који је 5 дана дужи од истека гарантног рока.

**IX НАКНАДА ШТЕТЕ**

**Члан 18.**

ИЗВОЂАЧ је обавезан предузети мере техничке заштите и друге мере сигурности објеката и радова, радника и материјала, пролазника, јавног саобраћаја, суседних објеката, околине и имовине трећих лица и непосредно је одговоран и дужан је надокнадити све штете које извршењем уговорених радова причини трећим лицима. ИЗВОЂАЧ је дужан да предузме све мере заштите животне средине.

**Члан 19.**

ИНВЕСТИТОР неће сносити одговорност за накнаду ИЗВОЂАЧУ, његовим радницима или трећим лицима у случају смрти, онеспособљавања и других ризика који могу проистећи из њиховог ангажовања на реализацији радова, који су предмет овог Уговора, или из саме њихове реализације.

**Члан 20.**

У случају непоштовања уговорних обавеза од стране Извођача, Наручилац ће поступати у складу са одговарајућим одредбама Закона о облигационим односима и другим прописима који регулишу ову област.

**X САСТАВНИ ДЕЛОВИ УГОВОРА**

**Члан 21.**

Саставни делови овог Уговора су:

- пројектно техничка документација;

* документација из поступка јавне набавке;
* понуда ИЗВОЂАЧА бр.\_\_\_\_\_\_\_\_\_\_ од \_\_\_\_\_\_\_\_\_. године;
* Образац структуре понуђене цене Извођача радова;
* Динамички план радова;

**Члан 22.**

На сва питања која нису посебно регулисана овим уговором, примењују се одредбе Закона о облигационим односима, Посебних узанси о грађењу, као и други прописи који регулишу ову област.

**XI ОСТАЛЕ ОДРЕДБЕ**

**Члан 23.**

Уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

Измене и допуне овог Уговора могу се вршити уз претходни писмени споразум између уговорних страна који се као анекс прилаже овом Уговору**.**

Наручилац може, након закључења овог уговора, у складу са одредбама чл. 156. -161. Закона о јавним набавкама да дозволи измену уговора без спровођења јавне набавке.

Изменом уговора, по било ком од наведених основа, не може се мењати целокупна природа уговора односно предмета јавне набавке.

Овај уговор може да се измени услед околности које Наручилац није могао да предвиди, у складу са одредбама закона којим се уређују јавне набавке, а које се односе на непредвиђене околности, као и у другим случајевима прописаним законом којим се уређују јавне набавке.

**Члан 24.**

Сва спорна питања решаваће се директним договором ИЗВОЂАЧА и ИНВЕСТИТОРА. Уколико се спор не може на овај начин решити, уговора се надлежност Привредног суда у Чачку.

**Члан 25.**

Уговорне стране неће нудити другој страни нити тражити, прихватити или обећати било директно или индиректно, за себе или неку другу страну поклон или повластицу које би биле или би могле бити протумачене као незаконита радња или корупција.

**Члан 26.**

Овај уговор је правнo ваљано закључен и потписан од стране oзначених овлашћених предстaвника уговорених страна у 4 (четири) истоветна примерка од којих по 2 (два) за ИНВЕСТИТОРА и 2 (два) за ИЗВОЂАЧА.

|  |
| --- |
|  |
|  |

**ИЗВОЂАЧ НАРУЧИЛАЦ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ОПШТИНА ИВАЊИЦА

ПРЕДСЕДНИК ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Александар Митровић